L-Arċisqof Charles Scicluna fakkar kif San Pietru u San Pawl għaddew minn mumenti ta' umiljazzjoni, ta' dgħufija, ta' disprezz minn ħaddieħor, iżda tgħallmu jpoġġu t-tama tagħhom fil-Mulej. Mons. Scicluna qal dan fl-omelija hu u jiċċelebra quddiesa fl-okkażjoni tal-festa ta' San Pietru u San Pawl illum. Il-quddiesa saret fil-Katidral ta' San Pawl fl-Imdina. "Il-qari tal-lum jgħaqqadhom f'din l-esperjenza tad-dgħufija tagħhom imma wkoll l-esperjenza straordinarja tal-Mulej bħala salvatur, il-Mulej ħellies," fisser l-Arċisqof. Huwa rrakkonta l-istorja taż-żewġ appostli ta' Ġesù, u l-ħafna diffikultajiet li ffaċċjaw tul ħajjithom. Fost dawn id-diffikultajiet kien hemm il-mod kif huma t-tnejn ġew ikkundannati għax kienu qegħdin ixandru lil Ġesù. L-Arċisqof stqarr, "Mewthom tgħaqqadhom flimkien u nistaqsu lil xulxin fejn kien Alla fil-mewt tagħhom?" Wieġeb lilu nnifsu, iżda, u qal li forsi inutli ssir dil-mistoqsija lill-Mulej. Spjega li l – esperjenza li għaddew minnha Pietru u Pawlu tgħaddi wkoll fina bil-qawwa li Ġesù ta lill-Knisja tiegħu permezz ta' Pietru u s-suċċessuri tiegħu: il-papiet permezz tal-isqfijiet tal-Knisja. "Allura din l-esperjenza li aħna qegħdin ukoll niċċelebraw tgħaddi mill-appostli lill-komunità tagħna," spjega Mons. Scicluna. #td_uid_2_60dbff191cbdd .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/29153822/WhatsApp-Image-2021-06-29-at-13.53.39-1-80x60.jpeg) 0 0 no-repeat}#td_uid_2_60dbff191cbdd .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/29153757/WhatsApp-Image-2021-06-29-at-13.53.40-80x60.jpeg) 0 0 no-repeat}#td_uid_2_60dbff191cbdd .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/06/29153810/WhatsApp-Image-2021-06-29-at-13.53.39-2-80x60.jpeg) 0 0 no-repeat} 1 minn 3 Knisja.mt / Ritratti Knisja.mt / Ritratti Knisja.mt / Ritratti Temm jgħid, "Aħna u nifirħu fil-festa solenni ta' dawn iż-żewġ appostli tant għeżież għall-poplu Nisrani, tant għeżież għall-Knisja ta' Ruma li tippresiedi fl-imħabba, nitolbu li aħna wkoll inkunu persważi bil-qawwa li Ġesù poġġa fostna għall-ħelsien tagħna u l-ħarsa tiegħu tkun ħarsa ta' ħniena li tagħmlilna kuraġġ." L-omelija ta' jumejn ilu "Il-mewt mhix l-aħħar kelma; biha nidħlu fir-raqda tas-sliem" – L-Arċisqof Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60dbff1920110_rand.td-a-rec-img{text-align:left}.td_uid_4_60dbff1920110_rand.td-a-rec-img img{margin:0 auto 0 0}